**Ceasul**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În liniște, îți bate în perete,

Ceasul rămas în clipele de veghe.

Încearcă, încet, să-ți lase o minută,

Să poți să-ți spovedești din suferință.

Îți cântă-ncet tic-tac-urile toate,

În încercarea de-a te ține aproape

Atât cât ai nevoie să repari

Clipa cea mare, cand te-ndrepți spre rai.

Îți lasă o portiță să mai poți

Să-ți descarci sufletul rănit de toți.

Îți lasă o fereastră întredeschisă

Să mai ai timp de ultima dorință.

Îți lasă o minută de-mpăcare

Cu cei iubiți, dacă-i mai ai, pe care

Durerea te-a făcut ca să-i alungi,

Cei dragi, ce stau și plâng, la uși ascunși.

Și bate ceasu-ncet cu întristare

Și bate ceasul tău și fiecare,

Știe că-n ultima bătaie stinsă,

Stă, omule și clipa cea din urmă.

Stă ultima suflare ce o dai

Pe acest pământ, în drumul tău spre rai.

Nu te-ntrista, plecarea era scrisă,

Așa cum scris-a fost și suferința.

Te-ai dus acum și ceasul încă bate,

Mai sunt și alții așteptând în noapte.

Se sting în suferință sau în pace

Și numai ceasul știe cand, dar tace !